Document ID: 32007D0813

ODLOČBA KOMISIJE
z dne 28. novembra 2007
o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva
(notificirano pod dokumentarno številko C(2007) 5719)
(Besedilo v španskem jeziku je edino verodostojno)
(2007/813/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 41/2007 z dne 21. decembra 2006 o določitvi ribolovnih možnosti za leto 2007 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti točke 9 Priloge IIB k Uredbi,
ob upoštevanju naslednjega:
(1)
Točka 7 Priloge IIB k Uredbi (ES) št. 41/2007 določa največje število dni, ko so ribiška plovila Skupnosti, skupne dolžine 10 m ali več, ki imajo na krovu vlečne mreže z mrežnimi očesi 32 mm ali več, zabodne mreže z mrežnimi očesi 60 mm ali več ali pridnene parangale, lahko prisotna v razdelkih ICES VIIIc in IXa z izjemo Cadiškega zaliva, od 1. februarja 2007 do 31. januarja 2008.
(2)
Po točki 9 Priloge IIB lahko Komisija na podlagi dokončne prekinitve ribolovnih aktivnosti po 1. januarju 2004 dodeli dodatno število dni na morju, ko sme biti plovilo prisotno v geografskem območju, če ima na krovu tako ribolovno orodje.
(3)
Španija je 6. julija 2007 predložila podatke, ki kažejo, da so plovila, ki so prekinila dejavnosti po 1. januarju 2004, opravila 4,20 % ribolovnega napora, ki so ga v letu 2003 opravila španska plovila, prisotna v geografskem območju in ki so imela na krovu vlečne mreže z mrežnimi očesi 32 mm ali več, 9,55 % ribolovnega napora, ki so ga v letu 2003 opravila španska plovila, prisotna v geografskem območju in ki so imela na krovu zabodne mreže z mrežnimi očesi 60 mm ali več, in 20,86 % ribolovnega napora, ki so ga v letu 2003 opravila španska plovila, prisotna v geografskem območju in ki so imela na krovu pridnene parangale.
(4)
Glede na predložene podatke in ob upoštevanju metode izračuna iz točke 9.1 Priloge IIB se Španiji za obdobje od 1. februarja 2007 do 31. januarja 2008 dodeli 9 dodatnih dni na morju za plovila, ki imajo na krovu orodje skupin 3(a), 21 dodatnih dni na morju za plovila, ki imajo na krovu orodje skupin 3(b), in 45 dodatnih dni na morju za plovila, ki imajo na krovu orodja skupin 3(c).
(5)
Ukrepi, predvideni s to odločbo, so v skladu z mnenjem Odbora za ribištvo in ribogojstvo -
SPREJELA NASLEDNJO ODLOČBO:
Člen 1
1. Največje število dni, ko sme ribiško plovilo, ki pluje pod zastavo Španije in ima na krovu ribolovno orodje iz točke 3(a) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v tabeli I navedene priloge, se popravi na 225 dni na leto.
2. Največje število dni, ko sme ribiško plovilo, ki pluje pod zastavo Španije in ima na krovu ribolovno orodje iz točke 3(b) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v tabeli I navedene priloge, se popravi na 237 dni na leto.
3. Največje število dni, ko sme ribiško plovilo, ki pluje pod zastavo Španije in ima na krovu ribolovno orodje iz točke 3(c) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v tabeli I navedene priloge, se popravi na 261 dni na leto.
Člen 2
Ta odločba je naslovljena na Kraljevino Španijo.
V Bruslju, 28. novembra 2007

Labels: 8
11
18
6